डिफाल्टर महकमों पर हो सकती कार्रवाई
स्वर्णजीत सिंह अश्क| मंडी गोबिंदगढ़
जिसईएसआई अस्पताल की इमारत पर मरीजों के इलाज के नाम पर ताला लटका दिखाई दे रहा है। उससे बिजली के बिल के पंजाब स्टेट पावर कॉर्पोरेशन लिमिटेड को 19 लाख 24 हजार रुपए लेने हैं। स्थानीय सिविल अस्पताल का भी तकरीबन 13 लाख रुपए का बिजली बिल नहीं भरा गया है।
ईएसआई अस्पताल के पूरे मेडिकल स्टाफ को नए बने मदर एंड चाइल्ड अस्पताल में शिफ्ट कर दिया गया है और सिविल अस्पताल के अधिकतर स्टाफ को भी ऑपरेशन थिएटर के साथ इस नए अस्पताल में शिफ्ट कर दिया गया है। सूत्रों की माने तो बिल भरने की सूरत में दोनों ही अस्पताल की पावर सप्लाई सोमवार को काट दी जाएगी।
पंजाब स्टेट पावर कॉर्पोरेशन लिमिटेड की ओर से 63 डिफाल्टर खपतकारों को करोड़ों रुपए के बिल भेजे गए थे जिनमें नगर काउंसिल, पुलिस स्टेशन, सेकेंड्री पब्लिक हेल्थ सेंटर, गोबिंदगढ़, तूरान, अमलोह, आंबे माजरा, मुघल माजरा के सेवा केंद्र, पीडब्ल्यूडी रेस्ट हाउस, गोबिंदगढ़ मार्केट समिति कार्यालय, तहसीलदार कार्यालय, कई गावों की वाटर सप्लाई और कई ग्राम पंचायतें शामिल हैं। पंजाब की चुनिंदा अमीर नगर कौंसिलों में से एक मंडी गोबिंदगढ़ की बात करें तो नगर काउंसिल की प्रधान पूनम जिंदल और ईओ केएस बराड़ का कहना है कि वह नियमित तौर पर बिल अदा कर रहे हैं और कोई भी बिल पेंडिंग नहीं है। बाकी सरकारी कार्यालय फिलहाल खामोश हैं। ताज्जुब की बात ये है कि तहसीलदार कार्यालय का बिजली बिल अभी तक काउंसिल ही भरती रही है जबकि इस तरह की अदायगी का कोई प्रवधान नहीं है।
मंडी गोबिंदगढ़ और सरकारी अस्पताल को भरना है बिल।
डिफाल्टर सूची से नाम वापस लिया
स्थानीयरोज गार्डन में बिजली सप्लाई की राशी 23,80,51,324 रुपए दिखाते हुए पंजाब स्टेट पावर कॉर्पोरेशन लिमिटेड ने कुल वसूली योग्य राशी 23,80,84,810 रुपए खड़ी की थी, लेकिन जल्दी ही कॉर्पोरेशन ने अपनी गलती मानते हुए सूची में से यह नाम वापिस ले लिया।
पीएसपीसीएल का दोहरा पैमाना
स्थानीयनागरिक मुख्त्यार सिंह का कहना है कि उनका थोड़ा बिल बाकी था और उनका कनेक्शन काट दिया गया। जबकि सरकारी संस्थानों के बड़े बिल बकाया होने के बावजूद उनकी पावर सप्लाई अभी भी चल रही है। यह पंजाब स्टेट पावर कॉर्पोरेशन लिमिटेड के दोहरे पैमाने का प्रमाण है। उल्लेखनीय है कि अमलोह पुलिस स्टेशन के नाम पर बिजली का बिल बकाया है और उन्हें बख्शते हुए आम लोगों में से 200 डिफाल्टरों के कनेक्शन काटने में पावर कॉर्पोरेशन ने मुस्तैदी दिखाई।
hin_Deva awa_Deva hin_Deva hin_Deva hin_Deva hin_Deva hne_Deva hin_Deva hne_Deva hin_Deva